יהודה גרובייס

יהודה אריה גְרוֹבַייס (נולד ב-8 באפריל 1974, ט"ז בניסן תשל"ד) הוא במאי, מפיק, שחקן ומורה לקולנוע ישראלי-חרדי, הבעלים של גרובייס הפקות ובעבר, גם של האחים גרובייס. נחשב לממציא הקולנוע החרדי ולאחד היוצרים הבולטים בתחום. זוכה פרס חביב הקהל בפסטיבל חיפה, פרס הסרט הקצר הטוב ביותר בפסטיבל הקולנוע היהודי בברלין (גר') ופסטיבל הסרטים הישראלי בלוס אנג'לס ופעמיים בפרס בחירת השופטים בפסטיבל ירושלים, ובפרס תרבות יהודית ע"ש אורי אורבך בתחום הקולנוע. גרובייס נולד בבני ברק, לבן-ציון וחיה-שרה גרובייס, משפחה המשתייכת לחסידות גור. גרובייס הוא נינו של הרב שמואל אהרון שזורי. התחנך במוסדות של חסידות גור, בין השאר בישיבה בחצור הגלילית ובישיבת שפת אמת. לטענתו, הוא מעולם לא קיבל צו גיוס לצה"ל לאחר שיצא לעבודה בגיל עשרים וביטל את מעמדו כבן ישיבה, והוא אף נדחה כמה פעמים כשביקש להתגייס. בגיל 37 התנדב כבמאי ראשי ל-11 סרטי הסברה למגזר החרדי עבור צה"ל. בנוסף זכה לאות הוקרה והערכה מצה"ל. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ניהל סוכנות ביטוח מצליחה בבני ברק. באוגוסט 1998 הקים יהודה יחד עם אחיו אברהם חברה להפקת סרטים למגזר החרדי בשם האחים גרובייס, מושג שלא היה קיים קודם לכן. לימים, החברה המובילה במגזר החרדי בתחום הפקת הסרטים. יהודה ואחיו הוציאו את סרט הביכורים שלהם 'לא תוכל להתעלם' (סיפורו של רבי חנינא בן דוסא), המוגדר כסרט החרדי הראשון בהיסטוריה. בחלק מהסרטים שהפיק אז הופיע גם כשחקן ראשי או משני. אביו של גרובייס, בן ציון, מופיע גם הוא כשחקן בחלק מהסרטים שגרובייס הפיק. לאחר שהפיקו האחים 22 סרטים שנחלו הצלחה גדולה במגזר, ב-2003, בעקבות הפקת סדרת "הפונצ'יקים" שהייתה מיועדת לטלוויזיה (ערוץ התכלת) נפרד אחיו אברהם באופן זמני מהחברה והפך לעיתונאי בעיתון המודיע, מאז יהודה מנהל ומפיק את הסרטים לבדו, תחת גרובייס הפקות. גרובייס יצר את הסרט הקולנוע החרדי-נשי הראשון שהופק בשם 'שמלת כלה'. לאורך השנים הפיק 11 סרטים לנשים. ב-2002, זכה בפרס עידוד מטעם קרן גשר לקולנוע רב תרבותי. ב-2004, יצר את הסרט הקצר "הצפירה: לחזור הביתה בשלום", הסרט זכה בפרס "חביב הקהל" בפסטיבל הסרטים הבינלאומי חיפה. אחד הסרטים הייחודיים שהפיק גרובייס הוא הסרט "איך עושים סרט" (2 חלקים, 2004), המתאר שלב אחר שלב את תהליך הפקת סרט, וחושף את המתרחש בצילומים מאחורי הקלעים. החל מ-2005 משמש כחבר סל תרבות לקולנוע במינוי של שרת החינוך והתרבות לימור ליבנת. עמית במכון קרן גשר לקולנוע רב תרבותי ומשרד התפוצות בתוכנית community לחיבור בין ישראל לבין הקהילות היהודיות בעולם. עמית בשחרית 120 להכשרת עתודה פוליטית. עמית במכון מנדל לתרבות יהודית. עוסק בפעילות ציבורית במסגרת תקשורת בהגברת מודעות לפגיעות מיניות במגזר החרדי, גיוס בני ישיבה, לימודי ליבה, השכלה גבוהה, נוער בסיכון ועוד נושאים שונים שהקהילה נמנעת מהתעסקות בהם. ב-2006 קיבל תמיכת פיתוח וקדם-הפקה לסרטו "ממעמקי הג'ונגל" (בכיכובו של משה פולקנפליק) מקשת, ואת הפקת הסרט ליווה המפיק מרק רוזנבאום. באותה שנה ביים והפיק סרט ראשון ובנלאומי למגזר הכללי בשם 'משאלה' (בכיכובם של אביתר לזר, שלמה סדן, נתן נתנזון, חזי צדיק ועוד) בפועל הסרט נעצר בתהליך ההפצה ומעולם לא יצא לאקרנים. באותה שנה יצר הבמאי שלמה חזן סרט דוקומנטרי בשם "חרד לסרטו" המתעד את כל פעולותיו בקולנוע החרדי. גרובייס הוגדר לא פעם "סטיבן ספילברג החרדי" ועל פי פרסום באתר וואלה!, גרובייס דורג בין 100 האנשים המשפיעים במגזר החרדי לשנת 2006. ב-2011 חתם זמנית את הקריירה שלו כבמאי קולנוע, עם הסרט "הזכייה הגדולה". בשנת 2014 החל להפיק תוכנית חדשות חרדית בשם "הכוורת", ומאוחר יותר הפיק תוכנית ראיונות אישית בשם: "גרובייס Live". בזמנו הקים תזמורת חתונות בשם 'מרקדים' בה היה קלידן, זמר ומנהל מוזיקלי. מ-2016 מפיק שידורים חיים באופן מקצועי, משדר בקביעות את כנס ירושלים השנתי מטעם בשבע, ואת שיעורה השבועי של סיון רהב-מאיר. הקים בית הספר לנשים ללימודי קולנוע ומשחק. לימד קולנוע ומשחק בבית הספר במגדל אור של הרב גרוסמן, במסגרתו הוציא 2 סרטים: 'מה שהיה היה' ו'לנגן מהנשמה'. לימד קולנוע בישיבת 'תפארת יהודה' לנוער בסיכון. מורה ומרצה אורח באוניברסיטת תל אביב, אוניברסיטת חיפה, אוניברסיטה העברית, המכללה האקדמית בית ברל ואוניברסיטת אריאל. מרצה קבוע בבתי ספר לקולנוע חרדי: תורת החיים, פרוג, סיעור מוחות ומעלה. בינואר 2021 הודיע כי הוא מתכנן חזרה לעולם הקולנוע. ויצא לראשונה בקמפיין מימון המונים לסרט, מתוך כך שהקולנוע החרדי אינו מקבל תקציב מקרנות הקולנוע הציבוריות. בינואר 2022 החלו הצילומים לסרטו "הסיפור שנשכח" בפולין בכיכובם של רפאל קליינמן, ג'וש שגיא, ישי לפידות, דין מירושניקוב, עדי ביטי ועמירן דביר. סרטו הראשון (ובציבור החרדי) שמיועד לכלל הציבור בישראל וכולל בתוכו גם נשים, עם זאת הסרט לא זכה למימון מקרנות הקולנוע הציבוריות. באפריל 2022 החלו הצילומים לסרטו "רשב"י" בכיכובם של מוריס כהן, רותם זיסמן-כהן, דניאל גד, גולן אזולאי, שי אברמסון, אילן נוב, דניאל אהביאל, ישי לפידות ושוקי סלומון. באפריל 2023, זכה גרובייס בפרס אורי אורבך לתרבות יהודית לשנת תשפ''ג בתחום הקולנוע. באפריל 2024, הודיע כי הסרט "נקמה יהודית 6" נמצא בשלבי הפקה, כ-14 שנה לאחר צאת הפרק החמישי בסדרה. הסרט יצא לאקרנים ב-15 באוגוסט 2024. זהו הסרט הראשון בז'אנר הקולנוע החרדי שיצא להקרנות מסחריות בבתי קולנוע. בספטמבר 2024 נבחר גרובייס כ"קאמבק השנה" על ידי רדיו קול חי. נכון לשנת 2024, הפיק גרובייס 110 סרטי קולנוע וטלוויזיה (באורך מלא וקצרים), בנוסף למאות פרקים שהפיק לערוצי טלוויזיה שונים, מאות סרטי תדמית ווידאו קליפים. גרובייס מתגורר בבני ברק, נשוי ואב לחמישה. אחיו הגדול אברהם גרובייס הוא עיתונאי ראש הדסק הכללי של עיתון המודיע. אחיו הצעיר איציק גרובייס הוא במאי ומפיק וידאו קליפים. בתו דיני גרובייס גם היא עוסקת בתחום המדיה כמפיקה. גרובייס מתחזק מספר חשבונות ברשתות החברתיות בהם יוטיוב, פייסבוק, טוויטר, אינסטגרם וטיקטוק עם כ-35 אלף עוקבים. 2005 - "כוחם של תהילים, הקומיקס", הוצאת פלדהיים, ירושלים. דמותו של הבמאי 'קסלר' בסרט "נשק שחור" של האחים כהן וחצי, בו דמותו של השחקן נלקחה כהשראה מגרובייס דמותו של גרובייס בסדרה 'קצרצרים' של שאול חיון, כבמאי סרטים חרדי ורד בא-גד אלימלך, היחס לאחר בחברה החרדית : תמונת מצב על פי הקולנוע החרדי, מכון ון ליר, 2011 מרלין וניג, הקולנוע החרדי, הוצאת רסלינג, 2011 מרלין וניג, קולנוע משלהן, הוצאת רסלינג, 2020 מתן אהרוני, זה לא קולנוע, זה מפגש חברתי, מוסד ביאליק, 2023 מדיה וקבצים בנושא יהודה גרובייס בוויקישיתוף יהודה גרובייס, ברשת החברתית פייסבוק יהודה גרובייס, סרטונים בערוץ היוטיוב יהודה גרובייס, במיזם "אישים" לתיעוד היצירה הישראלית יהודה גרובייס, במסד הנתונים הקולנועיים IMDb (באנגלית) יהודה גרובייס, דף שער בספרייה הלאומית יהודה גרובייס, במאגר הידע העברי לקולנוע ישראלי ועולמי "אידיבי" יהודה גרובייס, באתר ספר הקולנוע הישראלי סרטי גרובייס, באתר גרינטק שלמה צזנה, ערוץ הילדים גלאט כשר, באתר nrg‏, 21 בדצמבר 1999 אהרון גרנות, בסרט הזה לא הייתם, באתר ערוץ 7, 11 באוגוסט 2003 אורלי גל, ‏פים פם ודיג דיג מחלטרים עם דודידו, באתר גלובס, 19 בפברואר 2004 עידוא דגן, ‏מביא את הסחורה - ריאיון עם יהודה גרובייס, באתר גלובס, 20 באוקטובר 2004 עוז רוזנברג, ‏שדר הרדיו החרדי ששוחט פרות קדושות: "אין אצלי חוקים", באתר מעריב אונליין, 9 באוגוסט 2016 עפרה לקס, חסיד של קולנוע, באתר ערוץ 7, 4 בפברואר 2021 ידידיה מאיר, במקום שבו חוסמים דפים, באתר ערוץ 7, 19 באוגוסט 2021 דניאל שירין, ‏היוצרים של הקולנוע החרדי הנשכח, נזכרים בלהיטים הגדולים, בעיתון מקור ראשון, 24 בינואר 2022 יאיר שרקי, יהודה גרובייס - הסיפור שנשכח, ערוץ 12, 2022 אריאל שנבל, ‏אחרי יותר ממאה סרטים, אבי הקולנוע החרדי קיבל הכרה ממסדית, בעיתון מקור ראשון, 6 ביוני 2023 מורן שריר, מעצמת הקולנוע החרדי של משפחת גרובייס יצרה את הסרט העלילתי הראשון על מלחמת עזה, באתר הארץ, 5 בספטמבר 2024 יאיר שרקי, יהודה גרובייס - הסיפור שנשכח, ערוץ 12, 2022 ממעמקים | | חרדים בסרט | יהודה ודיני גרובייס | הפואדקסט, סרטון בערוץ "יהודה גרובייס", באתר יוטיוב (אורך: 52:38) - דקה 26:00 אהרון גרנות, בסרט הזה לא הייתם, באתר ערוץ 7, 11 באוגוסט 2003 אמנם כמה חודשים קודם לכן יצא הסרט הקצר "נחום איש גם זו והתיבה המופלאה" בהפקה שאינה חרדית, אך הסרט היה אמור להיות מותאם גם לציבור החרדי, הרי שבסופו של דבר הוא לא התקבל במגזר עקב ביקורות חינוכיות עליו בניהם סרטים אייקונים כ"ממעמקים", "הדב המרקד", "נשמה של ילד" ו"דמעה של שבת" לאחריו באו דינה פרלשטיין ואחרות, ומאז התפתח עולם הסרטים הנשיים תמר רותם, ללא סבסוד והכרה: הנשים שמאחורי תעשיית הקולנוע החרדי, באתר הארץ, 20 באוקטובר 2012 גואל פינטו, ששה פרסי עידוד לקולנוענים מהשוליים, באתר הארץ, 29 בספטמבר 2002 מרב יודילוביץ', ננעל פסטיבל הסרטים בחיפה, באתר ynet, 7 באוקטובר 2004 מרב יודילוביץ', סרטים של יוצרים חרדים בסינמטק חיפה, באתר ynet, 7 במאי 2006 "סטיבן ספילברג החרדי", כתבה בתוכנית ערב טוב עם גיא פינס (2003) ראיון בתוכנית לונדון את קירשנבאום פורסם דירוג 100 החרדים המשפיעים בישראל, באתר וואלה, 25 במאי 2006 הזכייה הגדולה, פרופיל אידיבי יהודה גרובייס: "קרנות הקולנוע לא סופרות את החרדים", באתר ערוץ 7 ליהוק מפתיע: עדי ביטי תגלם תפקיד של בחורה חסידית בסרטו של יהודה גרובייס, באתר כיפה יהודה גרובייס: "מחזירים את התרבות היהודית למסך", באתר גרובייס הפקות רשב"י | טריילר | יהודה גרובייס (2022), סרטון בערוץ "יהודה גרובייס", באתר יוטיוב (אורך: 01:55) איציק אוחנה, ‏"צופים בו למרות השמרנות": יהודה גרובייס זכה בפרס הממשלתי לתרבות יהודית, באתר כיכר השבת, 30 באפריל 2023